# **INSTRUCCIONS PER A l’ELABORACIÓ DEL**

**TREBALL FINAL DE MÀSTER**

## LLIURAMENT DEL TREBALLS FINAL DE MÀSTER (Normativa del màster)

El dipòsit del TFM es fa per via electrònica en la seu electrònica de la Universitat de València ENTREU: entreu.uv.es.

## ELABORACIÓ DE LA MEMÒRIA DEL TREBALL FINAL DE MÀSTER

1. **Extensió:** la memòria del treball final de màster tindrà una extensió aproximada entre 30 i 60 pàgines (d’introducció a conclusions), i seguirà l’estructura d’un treball científic. L’alumne hi haurà de reflectir tots els aspectes relacionats amb el treball d’iniciació a la investigació realitzat.
2. **Dimensions dels fulls:** pot presentar-se en format A4 o B5.

## Redacció:

* + Idioma: castellà, anglés o valencià.
  + Text amb interlineat de 1,5 línies.
  + Es deixaran 3,5 cm de marge superior i inferior i 3 cm en els laterals.
  + Tipus de lletra del text: Times New Roman d’11 punts, a excepció dels títols (grandària superior), els epígrafs (negreta 14), encapçalaments i notes a peu de pàgina (Arial 8).
  + La numeració de les pàgines es farà en la part inferior i centrada.
  + Les taules, les figures i les fotos aniran numerades, amb les seues corresponents llegendes (amb lletra inferior a la del text) i situades en la seua posició natural dins del desenvolupament del text.

1. En la **portada de la memòria del treball** haurà d’aparèixer:
   * + Universitat de València.
     + Departament o laboratori en el qual s’ha fet el treball.
     + Màster d’investigació biomèdica. “Treball final de màster”.
     + Títol del treball. Haurà de ser concís, precís i amb paraules que reflectisquen el contingut del treball.
     + Estudiant que presenta el treball.
     + Tutor o tutors.
     + Data de presentació (mes i any).
2. La memòria haurà d’incloure un full amb el certificat de **direcció/autorització** del TFM signat pels directors tutors d’aquest.
3. **Estructura de treball (apartats):**

## Portada

* **Full de certificat de direcció /autorització del TFM**
* **Agraïments**: si correspon.

## Índex

* **Resum**
* **Introducció:** haurà de ser original i personalitzada per l’estudiant i no còpia d’altres treballs o tesis ja publicats. Inclourà els antecedents i estat actual de la qüestió.
* **Hipòtesi i objectius:** hauran de ser tan específics com siga possible.
* **Material i mètodes:** si el treball implica fer una investigació amb material animal o humà, haurà d’obtenir-se l’aprovació de la comissió d’ètica del centre corresponent. S’indicarà detalladament el material i el o els mètodes utilitzats. Si aquests últims no són originals, se citarà els autors i se’n redactarà un breu resum. Haurà també de contenir el mètode estadístic utilitzat.
* **Resultats:** hauran de ser originals i no còpia d’altres treballs o tesis.
* **Discussió**: es discutiran i interpretaran els resultats obtinguts i es compararan amb els referits per altres autors, i es comentaran les diferències, quan n’hi haja.
* **Conclusions:** hauran de ser concises, específiques i concordes amb els objectius plantejats.
* **Referències bibliogràfiques:** només es farà constar les que l’estudiant haja consultat i utilitzat per al treball i hauran d’aparèixer citades al llarg d’aquest. Les cites bibliogràfiques dins del text es faran en el format APA simplificat. S’hi faran constar els cognoms dels autors i any de publicació i aniran en minúscules, utilitzant l’expressió et al. quan siguen més de dos autors. Si en la llista de referències hi ha diverses per a un mateix autor amb el mateix any de publicació, hauran de distingir-se entre si afegint una lletra. Hi ha disponible un exemple de la seua aplicació i de l’estil de citació en

<https://www.uv.es/innopfg/citacin_y_confeccin_de_la_bibliografa.html>

* **Annexos:** si correspon.

1. Els treballs seguiran la normativa de desenvolupament dels treballs finals de màster aprovada pel Consell de Govern de la Universitat de València el 25 de juliol de 2017.
2. **Defensa**: la defensa del treball consistirà en una exposició de 10-15 minuts mitjançant la qual l’alumne presentarà oralment el contingut del treball i les conclusions obtingudes. Posteriorment, els professors membres del tribunal formularan comentaris, preguntes o crítiques al treball i l’alumne tindrà un breu espai de temps (uns quinze minuts) per a respondre.